LV
C 160/38
Eiropas Savienības Oficiālais Vēstnesis
5.5.2023.
7.
Puses piekrīt, ka gadījumā, kad līgumu izbeidz Valsts kase, par atradņu izmantošanas tiesībām samaksātā nodeva, kas minēta 7. panta 1. punktā, netiek atmaksāta. 8.
Valsts kase patur tiesības prasīt kompensāciju, kas pārsniedz līgumsodus saskaņā ar vispārējiem noteikumiem, ja Valsts kasei radītie zaudējumi pārsniedz līgumsodus.
11. pants 1.
Puses korespondences vajadzībām norādījušas šādu kontaktinformāciju: 1) Valsts kase: Ministerstwo Kimatu i Środowiska [Vides un klimata ministrija], ul. Wawelska 52/54, 00-922 Warszawa; 2) Atradņu izmantošanas tiesību turētājs: (adrese). 2.
Pusēm nekavējoties vienai otru rakstveidā jāinformē, ja mainās 1. punktā norādītā kontaktinformācija.
Šādu izmaiņu gadījumā līgumam nav vajadzības pievienot papildinājumu.
Korespondenci, kas nosūtīta uz jaunākajā kontaktin­ formācijā norādīto adresi, uzskata par faktiski nogādātu otrai pusei. 3.
Abas puses korespondenci otrai pusei piegādā personīgi, ar kurjeru vai ar ierakstītu vēstuli, izmantojot jaunāko otras puses norādīto kontaktinformāciju. 4.
Ierakstītās vēstules, kas nosūtītas uz jaunāko otras puses norādīto adresi un ko pasts vai kurjerpakalpojumu sniedzējs atgriezis sakarā ar to, ka adresāts to nav laikus izņēmis, uzskatīs par faktiski nogādātām, tiklīdz pagājušas četrpadsmit dienas no pirmā piegādes mēģinājuma dienas.
12. pants 1.
Pusēm nav jāuzņemas atbildība par nespēju force majeure dēļ izpildīt līgumā noteiktos pienākumus, ja var pierādīt, ka force majeure nodarītais kaitējums ietekmēja spēju izpildīt pienākumus.
Force majeure ir ārējs notikums, kuru puses nebūtu varējušas paredzēt vai novērst, kurš īslaicīgi vai pastāvīgi un pilnībā vai daļēji liedz īstenot šo līgumu, kuru kāda no pusēm nebūtu varējusi neitralizēt ar pienācīgu rūpību un kurš nav radies skartās puses kļūdas vai nolaidības rezultātā. 2.
Force majeure gadījumā puses nekavējoties dara visu iespējamo, lai vienotos par tālāko rīcību.
13. pants Atradņu izmantošanas tiesību turētājs var lūgt pilnībā vai daļēji pagarināt šā līguma darbību, un tas jādara rakstveidā; pretējā gadījumā pieteikumu uzskatīs par nederīgu.
14. pants Ja līgums tiek izbeigts, atradņu izmantošanas tiesību turētājam nav tiesību iesniegt jebkādas prasības pret Valsts kasi par atradņu izmantošanas tiesību priekšmeta vērtības pieaugumu.
15. pants Visus strīdus saistībā ar šo līgumu izskata parastās jurisdikcijas tiesa, kuras ģeogrāfiskajā jurisdikcijā ir Valsts kase.
16. pants Šo līgumu regulē Polijas tiesību akti un jo īpaši Ģeoloģiskās izpētes un derīgo izrakteņu ieguves likuma un Civilkodeksa normas.